Dňa 4. novembra 2009 vo večerných hodinách sa v historickej budove Národnej rady Slovenskej republiky na Župnom námestí v Bratislave konal slávnostný galavečer pri príležitosti udeľovania Ceny podpredsedu vlády a ministra školstva Slovenskej republiky za vedu a techniku za rok 2009.
OSOBNOSŤ VEDY A TECHNIKY
prof. RNDr. Anatolij Dvurečenskij, DrSc.
Matematický ústav SAV
za vynikajúce výsledky pri riešení úloh výskumu a vývoja v SR, najmä v rámci úloh podporovaných APVV a štrukturálnych fondov Centra excelentnosti v oblasti matematických základov kvantových štruktúr
Ing. Peter Líška
VUJE, a.s.
za vynikajúce výsledky dosiahnuté v oblasti zvyšovania jadrovej bezpečnosti a ich aplikáciu pri zvyšovaní efektívnosti prevádzky jadrových reaktorov v SR a za osobný prínos pri rozvoji medzinárodnej vedecko-technickej spolupráce v oblasti jadrovej energetiky
prof. RNDr. Miroslav Urban, DrSc.
Univerzita Komenského Bratislava
za vynikajúce výsledky pri rozvoji a aplikáciách metód kvantovej chémie a výbornú reprezentáciu slovenskej vedy vo svete
OSOBNOSŤ VEDY A TECHNIKY DO 35 ROKOV
Mgr. Judita Lihová, PhD.
Botanický ústav SAV
za výskumnú činnosť prezentovanú v článkoch uverejnených v uznávaných zahraničných karentovaných časopisoch
Ing. Branislav Zigmund
EVPÚ a.s., Nová Dubnica
za vývoj a implementáciu moderných metód riadenia striedavých bezsnímačových servopohonov a nových kľúčových SW modulov pre mobilné technológie, ich simulačné a experimentálne overenie
Doc. RNDr. Zdenko Machala, PhD.
Univerzita Komenského Bratislava
za významný prínos v oblasti biomedicínskych a environmentálnych aplikácií elektrických výbojov pri atmosférickom tlaku a ich diagnostiky
VEDECKO-TECHNICKÝ TÍM ROKA
Centrum excelentnosti Kolektívne identity v moderných spoločnostiach. Región strednej Európy SAV
Za mimoriadne a metodologicky podnetné výsledky práce tímu centra excelentnosti SAV a za originálny interdisciplinárny prístup pri skúmaní problematiky kolektívnych identít
MicroStep spol. s r.o.
za originálne riešenie riadiacich systémov pre stroje na delenie materiálov energolúčovými technológiami
Kolektív Katedry biochémie vedený doc. RNDr. Katarínou Mikušovou, PhD.
Prírodovedecká fakulta Univerzity Komenského
za príspevok k odhaleniu mechanizmu pôsobenia benzotiazinónov – perspektívnej skupiny látok pre vývoj nových antituberkulotík
CELOŽIVOTNÉ ZÁSLUHY V OBLASTI VEDY A TECHNIKY
prof. PhDr. Damián Kováč, DrSc.
Ústav experimentálnej psychológie SAV
Doc. Ing. Jozef Buday, CSc.
za rozvoj experimentálnej psychológie na Slovensku, etablovanie medzinárodného vedeckého časopisu Studia Psychologica, popularizáciu psychologickej vedy doma i v zahraničí. Vytvorenie integračnej mezoteórie osobnosti a transkulturálneho modelu kvality života
EVPU a.s.
za dlhodobý osobný prínos pri zvyšovaní úrovne aplikovaného výskumu v oblasti elektrotechniky a prehlbovaní výskumnej spolupráce s vysokými školami a SAV
prof. Ing. Otakar Bokůvka, PhD.
Žilinská univerzita
za vytvorenie vedeckej školy medzinárodného významu v oblasti materiálového inžinierstva a medzných stavov materiálov, najmä únavového porušovania konštrukčných materiálov experimentálne zisťovaného pri vysokofrekvenčnom zaťažovaní v oblasti vysokého a ultravysokého počtu cyklov
Fotogaléria
Zdroj: MŠ SR